Aldursgreiningar sýna að vestasti hluti Esjunnar er um þriggja milljóna ára gamall og Hvalfjarðarströndin „ yngist “ til austurs í átt að gosbeltinu . Sé gert ráð fyrir að rekhraðinn sé einn cm á ári ( sem jafngildir tíu km á milljón árum ) , þá hefur þetta svæði ( Hvalfjörður ) verið nálægt gosbeltinu ( og fjarri sjó ) við upphaf ísaldar , en rekið til vesturs og fjarlægst gosbeltið meðan á ísöldinni stóð . Þar sem rof jökla er mest fjær ákomusvæðum þeirra má ætla að rofið ( og þar með landmótunin ) á þessu svæði af völdum skriðjökla hafi aukist eftir því sem svæðið rak til vesturs og verið hraðast á síðasta kuldaskeiði ísaldar , sem stóð frá því fyrir um það bil 100.000 árum til 10.000 ára .